Ապա խօսելով Ապրիլ 24-ից մեզ եկող պատգամի մասին՝ կաթողիկոսական փոխանորդը շեշտեց աշխարհի հայութեանը միաւորող «շաղախ»-ի՝ հայկական պահանջատիրութեան կարեւորութիւնը: Նա անդրադարձաւ Հայոց Ցեղասպանութեան 100-րդ տարելիցի մէկ քարընկէց անդին լինելուն, եւ դրա ընդառաջ մեր ժողովրդի բոլոր կառոյցների նախապատրաստութեան անհրաժեշտութեանը. «Մեր միասնական ուժն ու ազգային բոլոր կարողականութիւնը պէտք է համախմբենք, որտեղ էլ որ գտնւենք, Իրանում, Հայաստանում, Լիբանանում, Սիրիայում, Եւրոպայի երկրներում, Հիւսիսային եւ Հարաւային Ամերիկաներում թէ Ծայրագոյն Արեւելքում, որովհետեւ մեզ միացնողը մեր նահատակների սուրբ կտակն է՝ նրանց արիւնով կնքւած: Կը մնանք պահանջատէր՝ մինչեւ մեր նահատակների բռնաբարւած արդար իրաւունքների ձեռքբերումը»,- շեշտեց Հայր Սուրբը: Վերջապէս, Հայոց Ցեղասպանութիւնը չմոռանալու եւ սերունդէսերունդ այն յիշելու եւ աշխարհին յիշեցնելու կոչ արեց նա: